फास्टिंग प्‍लाज्‍मा ग्‍लूकोज टेस्ट (एफपीजी) को ग्‍लूकोज फास्टिंग टेस्‍ट भी कहते हैं। यह टेस्‍ट बिना कुछ खाये-पिए सुबह के समय किया जाता है। टेस्‍ट से पहले फास्टिंग से ब्‍लड शुगर का सही स्‍तर पता करने में मदद मिलती हैं। यह टेस्‍ट बहुत ही सटीक, सस्‍ता और सुविधाजनक होता है। ग्‍लूकोज फास्टिंग टेस्‍ट प्री डायबिटीज और डायबिटीज का पता लगाने का सबसे लोकप्रिय टेस्‍ट है। हालांकि कई बार प्री डायबिटीज के मामले में इस टेस्ट से रिजल्ट नहीं मिलते हैं।